George Clinton (potpredsjednik)
<s>Džordž Klinton (; Litl Briten, 26. jul 1739 — Vašington, 20. april 1812) je bio američki vojnik i političar koji se smatra jednim od očeva osnivača Sjedinjenih Država. bio je prvi Guverner Njujorka, a zatim četvrti Potpredsednik Sjedinjenih Država u periodu od 1805. do 1812, za vreme mandata predsednika Tomasa Džefersona i Džejmsa Medisona.</s><s>On i Džon K. Kalhun su jedina dva potpredsednika koji su služili pod dvojicom predsednika Sjedinjenih Država.</s>

<s>Detinjstvo, mladost i učešće u revoluciji 
Interesovanje za politiku Džordža Klintona je poteklo od njegovog oca, Čarlsa Klintona, koji je bio engleski imigrant i član kolonijalne skupštine Njujorka.</s><s>Džordž Klinton je bio brat generala Džejmsa Klintona i stric budućeg guvernera Njujorka, Devita Klintona.</s>

<s>Sa 18 godina je stupio u britansku vojsku kako bi se borio u Francuskom i indijanskom ratu, i vremenom je stekao čin poručnika.</s><s>Kasnije je studirao prava i postao činovnik u sudu.</s>

<s>Bio je poznat po svojoj mržnji prema lojalistima i koristio je zaplenu i prodaju njihove imovine kako bi sprečavao porast poreza.</s><s>Bio je prijatelj i podržavalac Džordža Vašingtona, snabdevao hranom trupe u Vali Fordžu, pratio Vašingtona na prvu inauguraciju, i organizovao impresivnu večeru u tu čast.</s>

<s>Politička karijera 
1759. je postavljen za okružnog činovnika u okrugu Alster, Njujork, što je položaj koji je držao naredne 52 godine.</s><s>Bio je član Njujorške provincijske skupštine za okrug Alster od 1768. do 1776.</s><s>Postao je prvi izabrani Guverner Njujorka 1777, i ponovo je biran pet puta, sve do 1795.</s>

<s>1783. u Dobs Feriju, Klinton i Vašington su pregovarali sa generalom ser Gajom Karltonom o evakuaciji britanskih trupa sa njihovih preostalih položaja u Sjedinjenim Državama.</s><s>1787. i 1788, Klinton se javno protivio usvajanju novog Ustava Sjedinjenih Država.</s><s>Herbert Storing je smatrao da se Klinton krio iza pseudonima „Kato“ kao autor antifederalističkih eseja koji su se pojavljivali u njujorškim novinama tokom debata o ratifikaciji.</s><s>Međutim, autorstvo nad ovim tekstovima je sporna tema.</s><s>Klinton je povukao svoje primedbe nakon što je dodata Povelja o pravima.</s>

<s>1792. je izabran kao kandidat za potpredsednika ispred nastajuće Džefersonove „republikanske“ partije.</s><s>Iako su se republikanci pridružili opštoj aklamaciji Vašingtonovog drugog predsedničkog mandata, protivili su se navodno „monarhističkom“ nastupu potpredsednika Džona Adamsa.</s><s>Klinton je nominovan umesto Tomasa Džefersona jer elektori iz Virdžinije ne bi mogli da glasaju za Vašingtona i za drugog kandidata iz Virdžinije.</s><s>Klinton je osvojio 50 elektorskih glasova dok je Adams osvojio 77.</s>

<s>Nije se ponovo kandidovao za guvernera 1795.</s><s>Nije bio ni na jednoj političkoj poziciji dok nije izabran u Skupštinu Njujorka 1800. i 1801. 1801. je ponovo izabran za guvernera, i služio je do 1804.</s><s>Sa 21. godinom na dužnosti, on je guverner sa najdužim stažom u nekoj saveznoj državi.</s><s>Izabran je kao potpredsednički kandidat uz predsednika Džefersona na predsedničkim izborima 1804, zamenivši Arona Bera.</s><s>Služio je kao četvrti Potpredsednik Sjedinjenih Država, prvo pod Džefersonom od 1805. do 1809, a zatim pod predsednikom Medisonom od 1809. do svoje smrti od srčanog udara 1812.</s><s>Bio je prvi potpredsednik koji je umro za vreme trajanja mandata.</s>

<s>Napomene</s>

<s>Literatura 
 Kaminski, John P. George Clinton: Yeoman Politician of the New Republic.</s><s>Madison House, 1993.</s>

<s>Spoljašnje veze</s>

<s>Biografija Džordža Klintona na sajtu Biografskog direktorijuma Kongresa Sjedinjenih Država
 Arhitekta Kapitola: Džordž Klinton</s>

<s>Potpredsjednici SAD
Guverneri New Yorka
Američki generali</s>

